Il-kowċ tal-Belġju Roberto Martinez wara r-rebħa kontra l-Portugall qal li l-Italja s'issa hija l-aħjar skwadra f'dan it-tournament. Il-Belġju nhar il-Ġimgħa se jkunu qed jilagħbu kontra l-Italja fil-kwartifinali wara li fir-rawnd tal-aħħar sittax eliminaw lill-holders, il-Portugall b'gowl uniku ta' Thorgan Hazard. Martinez faħħar ukoll il-mod ta' kif Robert Mancini rnexxielu jgħaqqad grupp ta' players li għad fadlilhom x'joffru fuq livell internazzjonali.